# Metro Delhi

| Delhi Metro தில்லி மெட்ரோ दिल्ली मेट्रो |
| --- |
|  |
| Sebuah kereta api Metro di Laluan Kuning di Stesen Metro Patel Chowk." |
| Umum |
| Pemilik | Perbadanan Rel Metro Delhi |
| Lokasi | New Dehli |
| Jenis transit | Alihan Laju |
| Jumlah laluan/aliran | 12 |
| Nombor laluan/aliran | 10 |
| Jumlah stesen | 271 |
| Bil. penumpang harian | 6.46 Juta (2025) |
| Bil. penumpang tahunan | 2.35 billion (2025) |
| Tokoh penting | Katikithala Srinivas (Pengerusi) Vikas Kumar (Pengarah Urusan) |
| Ibu pejabat | Metro Bhawan, Barakhamba Road, New Delhi |
| Laman sesawang | delhimetrorail.com |
| Operasi |
| Mula beroperasi | 24 December 2002 (24 December 2002) |
| Pengendali | Perbadanan Rel Metro Delhi |
| Jumlah kenderaan | 350  |
| Panjang kereta api | 4/6/8 gerabak |
| Jarak kepala | 2 minit |
| Teknikal |
| Panjang sistem | 395 km (245 bt) |
| Tolok landasan | * 1,676 mm (5 kaki 6 in)
* 1,435 mm (4 kaki 8 1⁄2 in) tolok piawai
 |
| Pengelektrikan | 25 kV 50 Hz AC Talian elektrik atas |
| Kelajuan purata | 45 km/j (28 mph) |
| Kelajuan tertinggi | 120 km/j (75 mph) |
|

| Peta sistem |
| --- |
|  |

 |
| sunting Lihat pendokumenan templat ini |

**Metro Delhi** ialah sistem transit laju yang melayani Delhi serta bandar satelit bersebelahan seperti Faridabad, Gurugram, Ghaziabad, Noida, Bahadurgarh, dan Ballabhgarh di Wilayah Ibu Negara India . Sistem ini terdiri daripada 10 laluan berkod warna yang melayani 271 stesen, dengan jumlah panjang 374.466 km (232.682 bt) . Ia merupakan sistem rel metro terbesar dan paling sibuk di India. Metro ini mempunyai gabungan stesen bawah tanah, atas aras, dan bertingkat yang menggunakan landasan tolok lebar dan tolok standard . Metro ini menjalankan lebih 4,300 perjalanan setiap hari.

Pembinaan bermula pada tahun 1998, dan bahagian peringkat pertama (Shahdara to Tis Hazari) di Laluan Merah dibuka pada 25 Disember 2002. Bahagian bawah tanah pertama (Vishwa Vidyalaya – Kashmere Gate) di Laluan Kuning dibuka pada 20 Disember 2004. Rangkaian ini dibangunkan secara berperingkat. Fasa I siap pada tahun 2006, diikuti oleh Fasa II pada 2011. Fasa III kebanyakanya siap pada tahun 2021, kecuali satu sambungan kecil Laluan Lapangan Terbang dibuka pada tahun 2023. Kerja bagi Fasa IV bemula pada 30 December 2019.

Perbadanan Rel Metro Delhi (DMRC), sebuah usaha sama antara Kerajaan India dan Delhi, membina dan mengendalikan Metro Delhi. DMRC telah diperakui oleh Pertubuhan Bangsa-Bangsa Bersatu pada tahun 2011 sebagai sistem metro dan sistem berasaskan rel pertama di dunia yang menerima kredit karbon kerana mengurangkan pelepasan gas rumah hijau, sekali gus mengurangkan tahap pelepasan karbon tahunan di bandar tersebut sebanyak 630,000 tan.

Metro Delhi mempunyai pertukaran dengan Metro Rapid Gurgaon (dengan sistem tiket bersama) dan Metro Noida Jumlah penumpang tahunan Metro Delhi ialah 2.35 bilionpada tahun 2025. Sistem ini juga mempunyai pertukaran dengan Delhi-Meerut RRTS, sistem transit wilayah bandar terpantas di India.

.

## Sejarah

### Latar Belakang

Evolusi Metro Delhi dari tahun 2003 hingga 2018
Konsep transit aliran massa bagi New Delhi mula muncul daripada satu kajian ciri trafik dan perjalanan di bandar tesebut pada tahun 1969 Sepanjang beberapa tahun berikutnya, jawatankuasa dalam pelbagai jabatan kerajaan telah ditugaskan untuk meneliti isu-isu berkaitan teknologi, jajaran laluan dan bidang kuasa kerajaan. Pada tahun 1984, Suruhanjaya Seni Bandar tekag mencadangkan pembangunan sistem pengangkutan pelbagai mod yang akan membina tiga koridor transit aliran massa bawah tanah serta memperkukuh rangkaian kereta api pinggir bandar dan sistem pengakutan jalan raya di bandar tersebut.

Kerajaan India di bawah Perdana Menteri HD Deve Gowda dan Kerajaan Delhi menubuhkan Perbadanan Rel Metro Delhi (DMRC) pada 3 Mei 1995, dengan Elattuvalapil Sreedharan sebagai pengarah urusannya. Mangu Singh menggantikan Sreedharan sebagai pengarah urusan DMRC pada 31 Disember 2011.

### Pembinaan awal

Apabila projek itu pada asalnya diluluskan oleh Kabinet Kesatuan pada September 1996, ia mempunyai tiga koridor. Pembinaan Metro Delhi bermula pada 1 Oktober 1998.

Laluan pertama Metro Delhi, Laluan Merah, telah dirasmikan oleh Perdana Menteri Atal Bihari Vajpayee pada 24 Disember 2002. Metro ini menjadi sistem transit laju bawah tanah kedua di India, selepas Metro Kolkata, apabila seksyen Vishwavidyalaya – Kashmere Gate di Laluan Kuning dibuka pada 20 Disember 2004. Laluan bawah tanah tersebut telah dirasmikan oleh Perdana Menteri Manmohan Singh . Fasa pertama projek ini telah siap pada tahun 2006, mengikut bajet dan hampir tiga tahun lebih awal daripada jadual.

### Fasa I

Sebuah rangkaian sepanjang 64.75 kilometer yang merangkumi 59 stesen telah dibina, meliputi bahagian awal Laluan Merah,Laluan Kuning dan Laluan Biru.Stesen-stesen berikut dibuka kepada orang awam antara 25 Disember 2002 hingga 11 November 2006.

| Phase 1 Network |
| --- |
| No. | Laluan | Stesen | Panjang (km) | Terminals | Opening date |
| 1 | Laluan Merah | 6 | 8.35 | Shahdara | Tis Hazari | 25 Disember 2002 |
| 4 | 4.87 | Tis Hazari | Inderlok | 3 Oktober 2003 |
| 8 | 8.84 | Inderlok | Rithala | 31 Mac 2004 |
| 2 | Laluan Kuning | 4 | 4.06 | Vishwavidyalaya | Kashmere Gate | 20 Disember 2004 |
| 6 | 6.62 | Kashmere Gate | Central Secretariat | 3 July 2005 |
| 3 | Laluan Biru | 22 | 22.74 | Dwarka | Barakhamba Road | 31 December 2005 |
| 6 | 6.47 | Dwarka Sector 9 | 1 April 2006 |
| 3 | 2.80 | Barakhamba Road | Indraprastha | 11 November 2006 |
| Total | 59 | 64.75 |  |  |  |

### Fasa II

Sejumlah rangkaian sepanjang 123.3-kilometer-long (76.6 bt) yang merangkumi 86 stesen serta 10 laluan dan sambungan telah dibina Tujuh laluan merupakan sambungan kepada rangkaian Fasa I, tiga lagi laluan baharu berkod warna, dan tiga laluan menghubungkan bandar lain dalam Wilayah Ibu Negara, iaitu Laluan Kuning ke Gurgaon serta Laluan Biru ke Noida dan Ghaziabad di negeri Haryana dan Uttar Pradesh.

Pada akhir Fasa I dan Fasa 2, jumlah panjang keselurhan rangkain mencapai 188.05 km (116.85 bt) dan sebanyak 145 stesen mula beroperasi anatara 4 Jun 2008 and 27 Ogos 2011.

| Rangkaian Fasa 2 |
| --- |
| No. | Laluan | Stesen | Panjang (km) | Terminal | Tarikh Pembukaan |
| 1 | Laluan Merah | 3 | 2.86 | Shahdara | Dilshad Garden | 4 June 2008 |
| 2 | Laluan Kuning | 5 | 6.38 | Vishwavidyalaya | Jahangirpuri | 4 Februari 2009 |
| 9 | 15.82 | Millennium City Centre Gurugram | Qutab Minar | 21 June 2010 |
| 1 | Chhatarpur | 26 Ogos 2010 |
| 9 | 11.76 | Qutab Minar | Central Secretariat | 3 September 2010 |
| 3 | Laluan Biru | 1 | 2.17 | Indraprastha | Yamuna Bank | 10 May 2009 |
| 10 | 12.85 | Yamuna Bank | Noida City Centre | 12 November 2009 |
| 2 | 2.28 | Sektor 9 Dwarka | Sektor 21 Dwarka | 30 Oktober 2010 |
| 4 | Cawangan Laluan Biru | 6 | 6.25 | Yamuna Bank | Anand Vihar | 6 Januari 2010 |
| 2 | 2.26 | Anand Vihar | Vaishali | 14 Julai 2011 |
| 5 | Laluan Hijau | 14 | 14.19 | Inderlok | Mundka | 3 April 2010 |
| 2 | 3.41 | Ashok Park Main | Kirti Nagar | 27 Ogos 2011 |
| 6 | Laluan Ungu | 13 | 15.34 | Sekretariat Pusat | Sarita Vihar | 3 October 2010 |
| 3 | 4.82 | Sarita Vihar | Badarpur Border | 14 Januari 2011 |
| - | Ekspres Lapangan Terbang | 4 | 22.91 | New Delhi | Sektor 21 Dwarka | 23 Februari 2011 |
| 2 | Dhaula Kuan & Delhi Aerocity | 15 Ogos 2011 |
| Total | 86 | 123.30 |  |  |  |

### Fasa III

Bagi mengurangkan kesesakan dan meningkatkan kesalinhghubungan, Fasa III merangkumi lapan sambungan kepada laluan sedia ada, dua laluan lingkaran (Laluan Merah Jambu dan Magenta) serta laluan kelabu. Fasa ini mempunyai 28 stesen bawah tanah, tiga laluan baru dan tujuh perluasan laluan.

| Rangkaian Fasa III |
| --- |
| No. | Laluan | Stesen | Panjang (km) | Terminal | Tarikh Pembukaan |
| 1 | Laluan Merah | 8 | 9.64 | Dilshad Garden | Shaheed Sthal (New Bus Adda) | 9 March 2019 |
| 2 | Laluan Kuning | 3 | 4.37 | Jahangirpuri | Samaypur Badli | 10 November 2015 |
| 3 | Laluan Biru  | 6 | 6.80 | Noida City Centre | Noida Electronic City | 9 March 2019 |
| 5 | Laluan Hijau  | 7 | 11.19 | Mundka | Brigadier Hoshiyar Singh | 24 June 2018 |
| 1 | – | Punjabi Bagh West | 29 March 2022 |
| 6 | Laluan Ungu | 2 | 3.23 | Mandi House | Sekretariat Pusat | 26 June 2014 |
| 1 | 0.97 | Mandi House | ITO | 8 June 2015 |
| 9 | 13.56 | Badarpur Border | Escorts Mujesar | 6 September 2015 |
| 4 | 5.07 | Kashmere Gate | ITO | 28 May 2017 |
| 2 | 3.35 | Escorts Mujesar | Raja Nahar Singh (Ballabhgarh) | 19 November 2018 |
| - | Ekspres Lapangan Terbang | 1 | 2.01 | Sektor 21 Dwarka | Yashobhoomi - Sektor 25 | 17 September 2023 |
| 7 | Laluan Merah Jambu | 12 | 21.57 | Majlis Park | Kampus Selatan Durgabai Deshmukh | 14 Mac 2018 |
| 6 | 8.53 | Kampus Selatan Durgabai Deshmukh | Lajpat Nagar | 6 Ogos 2018 |
| 15 | 17.86 | Trilokpuri Sanjay Lake | Shiv Vihar | 31 Oktober 2018 |
| 5 | 9.63 | Lajpat Nagar | Shree Ram Mandir Mayur Vihar | 31 December 2018 |
| 0 | 1.65 | Shree Ram Mandir Mayur Vihar | Trilokpuri Sanjay Lake | 6 ogos 2021 |
| 8 |  Laluan Magenta | 9 | 12.64 | Kalkaji Mandir | Taman Botani | 25 Disember 2017 |
| 16 | 24.82 | Janakpuri Barat | Kalkaji Mandir | 29 May 2018 |
| 9 | Laluan Kerabu | 3 | 4.30 | Dwarka | Najafgarh | 4 Oktober 2019 |
| 1 | 0.89 | Najafgarh | Hentian Bas Dhansa | 18 September 2021 |
| Total | 111 | 162.375 |  |  |  |

### Fasa IV

Fasa IV, dengan panjang 103km dan enam laluan, telah dimuktadkan oleh Kerajaan Delhi pada Disember 2018.
Fasa IV, dengan panjang 103 km (64 batu) dan enam laluan, telah dimuktamadkan oleh Kerajaan Delhi pada Disember 2018. Kelulusan daripada Kerajaan India bagi tiga koridor keutamaan telah diperoleh pada Mac 2019. Pembinaan koridor sepanjang 65.1 km (40.5 batu) bermula pada 30 Disember 2019, dengan tarikh jangkaan siap pada tahun 2026.

| Rangkaian Fasa IV |
| --- |
| No. | Laluan | Stesen | Panjang (km) | Terminal | Status | Dijangka Siap | Tarikh Pembukaan |
| 7 | Laluan Merah Jambu | 7 | 12.32 | Majlis Park | Maujpur - Babarpur | Telah disiapkan |  | 8 Mac 2026 |
| 1 | – | Soorghat | Dalam Pembinaan | 2026 |  |
| 8 | Laluan Magenta | 1 | 1.8 | Janakpuri Barat | Krishna Park | Telah disiapkan |  | 5 Januari 2025 |
| 7 | 9.9 | Majlis Park | Deepali Chowk | Telah disiapkan |  | 8 Mac 2026 |
| 6 | 17.53 | Krishna Park Extension | Deepali Chowk | Dalam Pembinaan | 2026 |  |
| 8 | Majlis Park | RK Ashram Marg |  |
| 10 | 12.38 | Inderlok | Indraprastha | Dalam Pembinaan | 2029 |  |
| 10 | Laluan Emas | 15 | 23.62 | Tughlakabad | Delhi Aerocity | Under construction | 2026 |  |
| 11 | Laluan Emas | 8 | 8.4 | Lajpat Nagar | Saket G-Block | Dalam Pembinaan | 2029 |  |
| 1 | Laluan Merah | 21 | 26.46 | Rithala | Kundli | Dalam Pembinaan | 2029 |  |
| Total | 84 | 112.427 |  |  |  |  |  |

### Fasa V-A

| Rangkaian Fasa V-A |
| --- |
| No. | Laluan | Stesen | Panjang (km) | Terminal | Status | Dijangka Siap |
| 8 | Laluan Magenta | 8 | 9.913 | R K Ashram Marg | Indraprastha | Diluluskan | 2029 |
| 10 | Laluan Emas | 3 | 3.9 | Tughlakabad | Kalindi Kunj | Diluluskan | 2029 |
| 1 | 2.263 | Delhi Aerocity | Terminal 1 Lapangan Terbang IGI | Diluluskan | 2029 |
| Total | 12 | 16.076 |  |  |  |  |

## Rangkaian

### Laluan Merah (Laluan 1)

Stok gerabak lama yang digunakan oleh DMRC di Laluan 1. Kebanyakan stok yang beroperasi di Laluan 2, 3, dan 4 dirancang untuk dihantar ke Laluan 1.
Laluan Merah, laluan metro pertama yang dibuka, menghubungkan Rithala di sebelah barat dengan Shaheed Sthal (Bas Adda Baharu) di sebelah timur sejauh 34.55 kilometer (21.47 bt) . Sebahagiannya bertingkat dan sebahagiannya di aras tanah, ia melintasi Sungai Yamuna di antara stesen Kashmere Gate dan Shastri Park . Laluan Merah mempunyai pertukaran di Kashmere Gate dengan Laluan Kuning dan Ungu, di Inderlok dengan Laluan Hijau, serta di Netaji Subhash Place dan Welcome dengan Laluan Merah Jambu, dan di Madhuban Chowk dengan Laluan Magenta . Satu pertukaran dengan Laluan Biru di Mohan Nagar juga dirancang. Perkhidmatan tren Enam gerabak telah diperkenalkan di laluan ini pada 24 November 2013. Sambungan dari Dilshad Garden ke Shaheed Sthal (Bas Adda Baharu) dibuka pada 8 Mac 2019. Pada November 2022,metro turut meperkenalkan dua set tren lapan gerabak di Laluan Merah, yang dinaik taraf daripada armada sedia ada sebanyak 39 tren enam gerabak.

### Laluan Kuning (Laluan 2)

Set kereta api Mitsubishi-Rotem fi Laluan Kuning
Kereta api tiba di salah satu stesen Laluan Kuning
Laluan Kuning, laluan metro kedua, merupakan laluan bawah tanah pertama dalam sistem ini. Dengan panjang 49 kilometer (30 bt) dari utara ke selatan, ia menghubungkan Samaypur Badli dengan Pusat Bandar Millennium Gurugram di Gurugram . Bahagian utara dan selatan laluan ini adalah bertingkat, manakala bahagian tengah (yang melalui kawasan paling sesak di Delhi) terletak di bawah tanah. Bahagian bawah tanah antara Vishwavidyalaya dan Gerbang Kashmere dibuka pada 20 Disember 2004;Jajaran Gerbang Kashmere– Sekretariat Pusat dibuka pada 3 Julai 2005, manakala Vishwa Vidyalaya – Jahangirpuri pada 4 Februari 2009. Laluan ini mempunyai stesen metro kedua terdalam di India di Chawri Bazar,yang terletak 25 meter (82 ka) di bawah paras tanah.

Pertukaran tersedia dengan Laluan Merah dan Terminal Bas Antara Negeri Maharana Pratap di Kashmere Gate, dengan Laluan Biru di Rajiv Chowk, dengan Laluan Ungu di Kashmere Gate dan Sekretariat Pusat, dengan Laluan Ekspres Lapangan Terbang Delhi di New Delhi, dengan Laluan Merah Jambu di Azadpur dan Dilli Haat-INA, dengan Laluan Magenta di Hauz Khas dan Haiderpur Badli Mor, dengan Rapid Metro Gurgaon di Sikanderpur, dan dengan perkhidmatan Indian Railways di Chandni Chowk dan New Delhi .

### Laluan Biru (Laluan dan 4)

Set kereta api Bombardier yang baharu di Laluan Biru
Laluan Biru, laluan metro ketiga yang dibuka, merupakan yang pertama menghubungkan kawasan di luar Delhi. Kebanyakannya bertingkat dan sebahagiannya di bawah tanah, ia menghubungkan Dwarka Sub City di barat dengan bandar satelit Noida di timur sejauh 56.61 kilometer (35.18 bt) . Laluan ini melintasi Sungai Yamuna antara stesen Indraprastha dan Yamuna Ban,

Sebuah cawangan Laluan Biru, yang dirasmikan pada 8 Januari 2010, beroperasi sepanjang 6.25 kilometer (3.88 bt) dari stesen Yamuna Bank ke Anand Vihar di Delhi Timur. Ia dilanjutkan ke Vaishali pada 14 Julai 2011. Pertukaran tersedia dengan Laluan Aqua (Metro Noida) di stesen Sektor 52 Noida(melalui Sektor 51 Noida), dengan Laluan Kuning di Rajiv Chowk,dengan Laluan Hijau di Kirti Nagar, dengan Laluan Ungu di Mandi House, dengan Airport Express di Dwarka Sector 21, dengan Laluan Merah Jambu di Rajouri Garden, Mayur dengan Laluan Merah Jambu di Rajouri Garden, Mayur dan Ananda Vila. Magenta di Janakpuri West dan Botanical Garden, serta dengan Indian Railways dan Terminal Bas Antara Negeri (ISBT) di stesen Anand Vihar (yang bersambung dengan Anand Vihar Railway Terminal dan Anand Vihar ISBT).

### Laluan Hijau (Laluan 5)

Dibuka pada tahun 2010, Laluan Hijau (Laluan 5) merupakan laluan kelima Delhi Metro dan laluan tolok standard pertamanya Laluan ini mempunyai depot penyelenggaraan tolok piawai pertama di India di Mundka.

### Laluan Ungu (Laluan 6)

Stok gerabak Mitsubishi-Rotem-BEML di Laluan Violet
Laluan Violet ialah laluan metro keenam yang dibuka dan koridor tolok piawai kedua, selepas Laluan Hijau.

### Laluan Ekspres Lapangan Terbang / Laluan Oren

Laluan Ekspres Lapangan Terbang
Bahagian dalam kereta api Airport Express
Laluan Ekspres Lapangan Terbang beroperasi sejauh 22.7 kilometer (14.1 batu) dari New Delhi ke Sektor-25 Yashobhoomi Dwarka, menghubungkan Stesen Kereta api New Delhi dengan Lapangan Terbang Antarabangsa Indira Gandhi. . Laluan ini mempunyai enam stesen (Dhaula Kuan dan Delhi Aerocity mula beroperasi pada 15 Ogos 2011), dan sebahagiannya dilengkapi dengan kemudahan daftar masuk penerbangan, tempat letak kereta, serta kedai makan.Tren yang digunakan terdiri daripada enam gerabak, beroperasi pada selang masa sepuluh minit, dengan kelajuan maksimum 120 km/j (75 batu/j).

Pertukaran tersedia dengan Laluan Kuning di New Delhi, dengan Laluan Biru di Dwarka Sector 21, dengan Laluan Merah Jambu di stesen Durgabai Deshmukh South Campus di Dhaula Kuan, serta perkhidmatan Indian Railways di New Delhi. Sambungan ke Dwarka Sector 25 telah dirasmikan pada 17 September 2023 selepas pembukaan Pusat Konvensyen Antarabangsa India yang bersebelahan.

### Laluan Merah Jambu (Laluan 7)

Laluan Merah Jambu merupakan laluan baharu kedua dalam fasa ketiga Metro Delhi. Ia dibuka pada 14 Mac 2018, dengan sambungan tambahan dibuka pada 6 Ogos.

### Laluan Magenta (Laluan 8)

Sebuah kereta api Laluan Magenta di stesen
Laluan Magenta merupakan laluan baharu pertama dalam fasa ketiga Metro Delhi. Jajaran Botanical Garden hingga Kalkaji Mandir dibuka pada 25 Disember 2017, manakala jajaran Janakpuri West hingga Kalkaji Mandir dibuka pada 28 Mei 2018.

Dalam sambungan Fasa IV, jajaran Janakpuri West hingga Krishna Park Extension dibuka pada 5 Januari 2026, dan laluan Majlis Park hingga Deepali Chowk dibuka pada 8 Mac 2026.

### Laluan Kelabu (Laluan 9)

Kereta api Hyundai Rotem di Laluan Grey
Laluan Grey (juga dikenali sebagai Laluan 9), laluan terpendek metro Delhi, beroperasi dari Dwarka ke Terminal Bas Dhansa di barat Delhi.

## Rujukan